Diari Oficial de la Generalitat Valenciana


Sumari del DOGV 6262, del 07-05-2010 (2010/5118)

RESOLUCIÓ de 28 d'abril de 2009, de la Direcció General per al Canvi Climàtic, per la qual s'atorga a Agustín Taroncher e Hijos, SA, l'autorització ambiental integrada per a una explotació porcina de producció mixta al terme municipal de Llíria.
-----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6262

Data del DOGV
:   07-05-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/5118


Data del document
:   28-04-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 28 d'abril de 2009, de la Direcció General per al Canvi Climàtic, per la qual s'atorga a Agustín Taroncher e Hijos, SA, l'autorització ambiental integrada per a una explotació porcina de producció mixta al terme municipal de Llíria. [2010/5118]  
Vistos els documents que consten en l'expedient 306/06 IPPC, instruït a instàncies d'Agustín Taroncher e Hijos, SA, a fi d'obtenir l'autorització ambiental integrada per a una explotació porcina de producció mixta al terme municipal de Llíria, s'emet aquesta resolució de conformitat amb els següents  
Antecedents de fet  
1. Amb data 28 de desembre de 2006 Agustín Taroncher Carbonell, en nom de la mercantil Agustín Taroncher e Hijos, SA, amb CIF O10931703 i domicili social al carrer de Joanot Martorell, núm. 3, de Llíria, va presentar a la Conselleria de Territori i Habitatge una sol·licitud d'autorització ambiental integrada per a l'explotació porcina de producció mixta que es detalla en l'annex I.  
En data 24 de setembre de 2007 el tècnic de l'Ajuntament de Llíria va emetre l'informe de compatibilitat urbanística.  
2. Amb data 28 de desembre de 2007 es va requerir a l'empresa que aportara la documentació necessària a fi d'admetre a tràmit la sol·licitud. Una vegada aportada la documentació, la Conselleria la va remetre a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que informen sobre la suficiència de la documentació aportada.  
3. Els dies 20 de juny i 10 de juliol de 2007 es van rebre els informes del Servei de Protecció de l'Ambient Atmosfèric en matèria de contaminació acústica i de la Conselleria d'Agricultura, Pesca i Alimentació, en els quals es fa constar la suficiència de la documentació.  
4. Els dies 5 i 30 de juliol de 2007 es van rebre els informes del Servei de Residus industrials i del Servei d'Avaluació d'Impacte Ambiental, en els quals se sol·licita la presentació de documentació complementària, la qual va ser presentada per l'empresa el 8 d'agost i el 12 de novembre de 2007.  
5. Amb data 19 de febrer de 2008 es va sotmetre a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental, i es va publicar l'anunci corresponent en el Diari Oficial de la Comunitat Valenciana (núm. 5706).  
Durant el període d'informació pública no s'han presentat al·legacions al projecte ni en aquesta Conselleria ni a l'Ajuntament de Llíria, i així consta en l'expedient el certificat de la informació pública.  
6. Amb data 28 d'abril de 2008 es va concedir l'autorització ambiental integrada, amb el número 198-08/AAI/CV, a la part de la instal·lació en la qual es du a terme l'activitat fins ara autoritzada, basant-se en la llicència d'activitat i la resta d'autoritzacions sectorials concedides en el seu moment.  
7. Una vegada transcorregut el termini d'informació pública, es va sol·licitar un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
8. Amb data 29 de juliol de 2008 es va rebre l'informe favorable de la Conselleria d'Agricultura, Pesca i Alimentació, i amb data 3 de novembre de 2008 es va rebre l'informe favorable de l'Ajuntament de Llíria.  
Amb data 17 de novembre de 2008 es va rebre un informe del Servei d'Avaluació de l'Impacte Ambiental, en el qual se sol·licita la presentació de documentació complementària, la qual es va presentar per l'empresa el 21 de gener de 2009.  
9. Amb data 18 de novembre de 2008 es va rebre l'informe favorable de la Confederació Hidrogràfica del Xúquer, supeditat al compliment de diverses condicions, i amb data 17 de desembre de 2008 es va rebre l'informe favorable del Servei de Residus Industrials.  
10. Amb data 22 d'abril de 2009 la directora general de Gestió del Medi Natural va emetre la declaració d'impacte ambiental, en la qual considera acceptable, únicament a l'efecte ambiental i sense perjudici de l'obtenció prèvia de les autoritzacions administratives que hi siguen aplicables, el projecte bàsic de la societat Agustín Taroncher e Hijos, SA, sempre que es desenvolupe d'acord amb les previsions de l'estudi de impacte ambiental i els condicionants i prescripcions que s'indiquen en la declaració d'impacte ambiental.  
11. Amb data 27 d'abril de 2009 l'empresa va manifestar la seua conformitat amb la proposta de resolució d'autorització ambiental integrada.  
12. Amb data 28 d'abril de 2009 la Comissió d'Anàlisi Ambiental Integrada va celebrar una sessió ordinària i va aprovar la proposta de resolució de l'expedient 306/06 IPPC de sol·licitud d'autorització ambiental integrada, promoguda per Agustín Taroncher e Hijos, SA.  
Als fets anteriors són aplicables els següents  
Fonaments de dret  
1. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 9.3.c de l'annex I de la Llei 2/2006.   
2. L'expedient s'ha tramitat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
3. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Habitatge, modificat pel Decret 106/2008, de 18 de juliol, del Consell, correspon a la Direcció General per al Canvi Climàtic exercir les competències en matèria de control integrat de la contaminació.  
En vista d'aquests antecedents, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament Orgànic i Funcional de la Conselleria de Medi Ambient, Aigua, Urbanisme i Habitatge, resolc:  
Primer  
Concedir a Agustín Taroncher e Hijos, SA, l'autorització ambiental integrada per a l'explotació porcina de producció mixta, relativa al Projecte bàsic d'autorització ambiental integrada per a una explotació porcina a Llíria, ubicada al polígon 11, parcel·les 122 i 196, del terme municipal de Llíria (València), la qual queda inscrita en el Registre General d'Instal·lacions IPPC de la Comunitat Valenciana amb el número 198-08/AAI/CV, condicionada al compliment dels requisits següents:  
1. Emissions atmosfèriques  
Les emissions difoses a l'atmosfera estimades per al conjunt de l'explotació són les següents:  
Contaminants Estimació d'emissió  
Metà total 38.067,46 kg/any  
Amoníac total 17.907,75 kg/any  
Òxid nitrós total 142,59 kg/any  
   
Respecte a les emissions canalitzades, la instal·lació té dos focus d'emissió, concretament dues calderes de gas, utilitzades per a la calefacció a les naus de maternitat. En el termini de tres mesos caldrà aportar un informe de mesurament d'aquestes emissions realitzat per una ECMQA, l'estimació d'aquestes o bé una justificació que les emissions no superen els llindars que estableix l'article 42 del Decret 833/1975 per a ser considerades com a contaminació sistemàtica. Els límits d'emissió que s'han d'aplicar per a aquest focus són els que estableix la disposició addicional primera del Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental. Així mateix, el mesurament d'aquestes emissions per part d'una ECMQA s'ha de fer amb una periodicitat de cinc anys.  
2. Soroll  
Respecte al nivell de sorolls transmesos a l'exterior, cal complir el que estableixen la Llei 7/2002, de 3 de desembre, de la Generalitat valenciana, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual es fixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
   
Cada cinc anys s'ha de fer una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. Aquesta auditoria l'ha de fer una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre. A partir de la concessió de l'autorització ambiental integrada, es concedeix un termini de tres mesos perquè es presente l'informe de l'última auditoria acústica realitzada.  
El titular ha de disposar del llibre de control, que ha d'estar constituït pels certificats dels resultats obtinguts de les auditories acústiques i els corresponents informes complets.  
3. Olors  
Quan l'òrgan competent ho considere necessari, pot requerir al titular de l'explotació la realització d'una avaluació de la molèstia per les olors que genera, mitjançant el mesurament de les unitats d'olor, d'acord amb la norma UNE-EN 13658. A les zones residencials d'afecció, el percentil 98 de les mitjanes horàries al llarg d'un any s'ha de limitar a cinc unitats d'olor.  
4. Abocaments  
4.1. Aigües residuals  
Els purins, les aigües de neteja i les aigües residuals domèstiques s'arrepleguen en instal·lacions impermeables i es gestionen mitjançant aplicació agronòmica.  
La Confederació Hidrogràfica del Xúquer ha emés un informe favorable sobre la gestió de les aigües residuals, amb les condicions següents:  
Respecte al tractament dels purins o fem generats pels animals es recorda que:  
- D'acord amb la disposició addicional cinquena de la Llei 10/1998, de residus, la utilització com a fertilitzant agrícola d'aquests residus, quan es facen servir en el marc de les explotacions agràries, no té la consideració d'abocament a l'efecte que estableix l'article 100 del text refós de la Llei d'aigües (Reial decret legislatiu 1/2001), i està subjecta a la normativa que aprove el Govern a aquest efecte i a les normes addicionals que, si s'escau, aproven les comunitats autònomes.  
- En tot cas, les instal·lacions ramaderes han de disposar de femers o fosses de purins amb capacitat suficient per a emmagatzemar i estabilitzar les dejeccions abans del seu aprofitament posterior, per la qual cosa la falta d'impermeabilitat i estanquitat de les basses o depòsits d'emmagatzemament del fem o purins, com també la incorrecta aplicació agronòmica, quan aquesta siga la forma d'eliminar-los, pot donar lloc a la incoació d'un expedient sancionador per infracció tipificada en la lletra f) de l'article 116.3 de la mateixa llei.  
- En tot cas, es recorda al titular de l'activitat que té terminantment prohibit efectuar cap abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, incloent-hi les aigües pluvials que hagen pogut entrar en contacte amb el fem.  
- D'acord amb el que disposa l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb aquesta autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic, ni en particular la potestat sancionadora.  
- Qualsevol modificació en la forma de gestió de les aigües residuals generades a l'explotació ramadera s'ha de comunicar a la Conselleria de Medi Ambient, Aigua, Urbanisme i Habitatge, que al seu torn serà comunicada al Servei d'Abocaments de la Confederació Hidrogràfica del Xúquer.  
5. Protecció del sòl i de les aigües subterrànies  
La gestió del fem de l'explotació està subjecta a les condicions que fixen el Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, modificat pel Reial decret 3483/2000, de 29 de desembre, i la Llei 6/2003, de 4 de març, de ramaderia, com també a qualsevol altra normativa que s'aprove a aquest efecte.  
A l'hora d'utilitzar els purins com a fertilitzants, la zona d'aplicació s'ha de limitar a camps de cultiu i pastures no naturals, i evitar les proximitats de corrents d'aigua, rius, rierols, barrancs, etc., com també fonts, conduccions subterrànies d'aigua i altres possibles focus de contaminació.  
El nombre d'hectàrees aportat mitjançant un compromís escrit dels propietaris és suficient, atés que no se sobrepassa la quantitat de 170 kg de nitrogen per hectàrea, d'acord amb les recomanacions de la Directiva 91/676/CEE, de 12 de desembre, sobre protecció de les aigües contra la contaminació produïda per nitrats procedents de fonts agràries; l'Ordre de 29 de març de 2000, per la qual s'aprova el Codi valencià de bones pràctiques agràries, i el Reial decret 324/2000, de 3 de març, pel qual s'estableixen normes bàsiques d'ordenació d'explotacions porcines.  
No s'ha de fer cap abocament que puga afectar el sòl o les aigües subterrànies.  
No es poden fer pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits que estableixen la Llei 10/1998, de 21 d'abril, de residus; la Llei 10/2000, de 12 de desembre, de Residus de la Comunitat Valenciana, i el Reial decret 833/1988, de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
La Llei 10/1998 de residus i la Llei 10/2000 de residus de la Comunitat Valenciana seran aplicables supletòriament a la normativa sectorial per a la gestió de subproductes animals (animals morts i deixalles d'origen animal), que es regiran pel Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà, i pel Reial decret 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Pel que fa a la gestió dels residus sanitaris, cal ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'ordre de magnitud que es detalla   
\* \* \* \* \*  
  
a continuació i la capacitat total de l'explotació detallada en l'annex I siga de 1.200 places per a truges amb gorrins fins a 20 kg i 300 places per a porcs d'engreix.  
Aquest centre productiu queda inscrit en el Registre de Petits Productors de Residus Perillosos de la Comunitat Valenciana.  
Els residus perillosos i els no perillosos s'han d'entregar a gestors que disposen de la corresponent autorització administrativa per a gestionar-los.  
L'envasament i l'etiquetatge dels residus s'ha de fer d'acord amb el que estableixen els articles 13 i 14 del Reial decret 833/1988, Reglament de residus tòxics i perillosos. Així mateix, d'acord amb l'article 16 de l'esmentat reglament, cal disposar d'un registre on conste la quantitat, la naturalesa, la identificació, l'origen i la data de generació i l'entrega a un gestor autoritzat, com també el número de document de control i seguiment utilitzat, si escau, i el gestor a qui s'entrega el residu.  
Els residus es poden emmagatzemar durant un període igual o inferior a sis mesos, en el cas que siguen perillosos, i en el cas de residus no perillosos es poden emmagatzemar durant un període d'un any, quan la destinació final siga l'eliminació, i de dos anys, quan la destinació final siga la valorització, i una vegada transcorregut aquest període hauran de ser entregats a un gestor autoritzat. Aquest emmagatzematge temporal de residus perillosos s'ha de fer segregat per tipus de residus, ha d'estar convenientment senyalitzat i ha de fer-se en un lloc cobert, amb sòl impermeable i sistemes de recollida de vessaments accidentals. Pel que fa als residus sanitaris, d'acord amb l'article 7.1 del Decret 240/1994 pel qual s'aprova el Reglament regulador de la gestió dels residus sanitaris, es poden emmagatzemar dins del centre que els ha generat un màxim de 72 hores, prolongables a una setmana si el magatzem de residus disposa d'un sistema de refrigeració.  
Cal presentar un pla de prevenció i reducció de residus perillosos d'acord amb el que estableix la Llei 10/2000, de 12 de desembre, de residus de la Comunitat Valenciana, article 45 i disposició addicional quarta (DOGV 15.12.2000).  
Qualsevol modificació relacionada amb la producció de residus perillosos que implique un canvi en la caracterització, producció de nous residus o canvis significatius en les quantitats habituals generades que puga alterar el que estableixen aquestes condicions ha de ser comunicada.  
Els animals morts tenen la consideració de material de la categoria 2, d'acord amb el que estableix el Reglament CE 1774/2002, com també el Reial decret 1429/2003, de 21 de novembre de 2003, pel qual es regulen les condicions d'aplicació del reglament esmentat, per la qual cosa s'han d'arreplegar, transportar, identificar i eliminar segons el que estableix aquest reglament.  
Finalment, cal portar un registre documental relatiu a la producció i utilització de fem (en el qual han de figurar la quantitat, la naturalesa, l'origen, la destinació, la freqüència de recollida, el mitjà de transport i el mètode de valorització o eliminació del fem gestionat, i s'han d'identificar les parcel·les i els cultius destinataris amb el detall que calga per a acreditar que la utilització del residu ramader com a fertilitzant orgànic es fa adequadament) i la retirada per part d'una empresa autoritzada de les baixes animals generades en l'explotació.  
7. Mesures que cal adoptar en situacions diferents de les normals que puguen afectar el medi ambient  
S'han de prendre totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat pel que fa al funcionament de les instal·lacions.  
En relació amb el possible dany ambiental ocasionat per l'activitat, cal aplicar la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada.  
Així mateix, quan es determine el cessament d'alguna de les unitats, cal desmantellar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat esmentada i no es produïsca cap dany sobre el sòl i el seu entorn.  
8. Declaració d'impacte ambiental  
S'han de complir les condicions que estableix la declaració d'impacte ambiental emesa per la Direcció General de Gestió del Medi Natural de data 22 d'abril de 2009.  
9. Altres condicions  
Les instal·lacions amb què s'ha de dotar l'explotació han de complir el que disposa l'article 5 del Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, i l'article únic del Reial decret 3483/2000, de 29 de desembre, que el modifica.  
En relació amb les normes mínimes de benestar animal, cal tenir en compte el que estableix el Reial decret 1048/1994, de 20 de maig, relatiu a les normes mínimes per a la protecció de porcs.  
L'explotació i les seues instal·lacions s'han d'ajustar a les condicions indicades en el projecte tècnic en els aspectes que no fixa aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
En el control inicial s'ha de comprovar que s'han aplicat les mesures que preveu el projecte.  
10. E-PRTR  
Abans de l'1 de març de cada any s'ha de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon  
L'autorització ambiental integrada s'ha de renovar, en els aspectes ambientals, en el termini màxim de huit anys, llevat que abans d'aquest termini es produïsquen modificacions substancials que obliguen a tramitar una nova autorització o que s'incórrega en algun dels supòsits de modificació d'ofici que recull l'article 26 de la Llei 16/2002, d'1 de juliol.  
La renovació s'ha de sol·licitar amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
Abans de posar en marxa l'ampliació, el titular ha d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que siguen necessàries d'acord amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que ha d'anar acompanyada de la documentació següent:  
- Certificat visat del tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, com també a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació, segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'ha d'acreditar el compliment del contingut de l'autorització ambiental integrada.  
Quart  
L'Administració deixarà sense efecte aquesta resolució en el moment que observe qualsevol incompliment de les condicions que s'hi imposen, amb audiència prèvia de l'interessat.  
Cinqué  
El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
- Complir les obligacions de control i el subministrament d'informació que preveu la legislació sectorial aplicable i l'autorització ambiental integrada.  
- Comunicar a la Direcció General per al Canvi Climàtic qualsevol modificació, substancial o no, que es propose fer a la instal·lació, la transmissió de la titularitat o qualsevol incident o accident que puga afectar el medi ambient.  
- Prestar l'assistència i la col·laboració necessàries a aquells que s'encarreguen de les actuacions de vigilància, inspecció i control.  
Sisé  
En tot el que no especifica aquesta resolució, cal ajustar-se a totes i cadascuna de les condicions que estipula la normativa vigent en matèria de residus, abocaments, contaminació atmosfèrica, acústica, impacte ambiental, accidents greus i autoprotecció, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar un recurs d'alçada davant la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 28 d'abril de 2009.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
L'empresa Agustín Taroncher e Hijos, SA té una explotació porcina al terme municipal de Llíria (València), amb una capacitat per a 1.200 places per a truges amb gorrins fins al deslletament i 300 places per a porcs d'engreix.  
L'activitat consisteix en la cria i engreix de porcs, una part d'aquests s'engreixaran fins a 20 kg per a traslladar-los posteriorment a naus d'engreix fora d'aquesta explotació, i una xicoteta part (300 places) s'engreixaran fins als 100 kg per a traslladar-los directament a l'escorxador.  
El procés productiu té com a entrades les matèries primeres aigua i energia, i com a eixides animals morts, purins i emissions a l'atmosfera.  
L'explotació disposa d'aigua provinent d'un pou legalitzat per a satisfer les necessitats hídriques dels porcs i per a la neteja de les instal·lacions.  
Les aigües residuals produïdes al lavabo que hi ha al centre d'inseminació es condueixen a una fossa sèptica impermeable, on són retirades amb una xupladora i abocades a la fossa de purins.  
Els purins, juntament amb l'aigua utilitzada en la neteja de les instal·lacions i les aigües residuals domèstiques, es recullen conjuntament en instal·lacions impermeables i es gestionen mitjançant aplicació agronòmica.   
Els purins, juntament amb l'aigua utilitzada en la neteja de les instal·lacions i les aigües residuals domèstiques, es recullen a les fosses interiors situades sota els allotjaments dels animals que es canalitzen a una fossa general, la qual té una capacitat total d'emmagatzematge de 1.972.82 m³, suficient per a emmagatzemar les dejeccions produïdes durant tres mesos d'activitat, d'acord amb el Reial decret 324/2000, de 3 de març, de normes bàsiques d'ordenació de les explotacions porcines.  
El volum de dejeccions que es produeix és de 7.989 m³/any, equivalent a 23.775 kg N/any. Periòdicament s'extrauen els purins amb una cisterna hermètica, i s'empren com a adob orgànic en cultius de la zona. La superfície agrícola vinculada a l'explotació, per a la valorització agronòmica d'aquest residu, l'acreditada pel promotor, té un total de 145,1 ha.